Gol & Gincu (filem)

Gol Dan Gincu merupakan sebuah filem komedi romantik sukan Malaysia 2005 arahan Bernard Chauly terbitan Red Communications dengan cerita asal Lina Tan dan Rafidah Abdullah. Filem ini diinspirasikan daripada filem komedi Legally Blonde (2001) dari Amerika Syarikat. Barisan pelakon terdiri daripada Fazura, Sazzy Falak, Melissa Maureen, Ashraf Sinclair dan Pierre Andre. Filem ini ditayangkan di pawagam pada 11 Ogos 2005. 

Sebuah siri TV dengan judul sama telah disiarkan di 8TV dari 4 Jun 2006 sehingga 30 September 2007. Kesinambungannya, Gol & Gincu Vol. 2 dijangka akan ditayangkan pada 25 Oktober 2018.

Plot
Perjalanan seorang gadis manja (Putri) yang pada asalnya berminat dengan fesyen kemudian mula bermain futsal untuk mengejar cinta. Putri merupakan seorang pelajar kolej yang bertekad untuk menawan kembali bekas teman lelakinya. 

Putri telah belajar tentang kehidupan dan percintaan. Namun, Putri mendapati ia bukanlah semudah yang disangka, terutamanya dalam menghadapi prasangka orang terhadap wanita dan sukan. Dalam cabaran dan kekusutan ini, Putri menjumpai kekuatan juara di dalam dirinya.

Pelakon
 Nur Fazura sebagai Putri
 Ashraf Sinclair sebagai Eddy
 Sazzy Falak sebagai Shasha
 Pierre Andre sebagai Reza
 Sharifah Amani sebagai Jijie
 Rafidah Abdullah sebagai Zie
 Melissa Maureen sebagai Mia
 Zarina Zainoordin sebagai Dayang
 Bernice Chauly sebagai Datin Aina
 Zahim Albakri sebagai Uncle Izam
 Ida Nerina sebagai Kak Yan
 Razif Hashim sebagai Haikal
 Khatijah Tan sebagai Ibu J
 Fasha Rahman sebagai J

Penerbitan
Gol & Gincu diarahkan oleh Bernard Chauly dan diterbitkan oleh Lina Tan untuk Red Communications. Cerita dan skrip ditulis oleh Lina bersama Rafidah Abdullah.

Keluaran dan sambutan
Gol & Gincu dikeluarkan pada 11 Ogos 2005 dan merupakan kejayaan komersial.

Menurut penerbit filem ini, Lina Tan, Gol & Gincu berjaya mendapat perhatian beberapa festival filem di luar negara termasuk Festival Filem Antarabangsa Tokyo. "Saya amat gembira dan terkejut. Pelakon dan krew juga gembira. Kami agak terkejut kerana ia bukan sebuah filem seni tetapi ia dipilih,".

Runut bunyi

Album runut bunyi Gol & Gincu juga dikeluarkan pada 11 Ogos 2005, serentak dengan tayangan perdana filem ini, menampilkan artis-artis terkenal termasuk Ella, SingleTrackMind, Juwita Suwito dan ramai lagi. Album ini mengandungi 16 lagu. Ella, Skye Sweetnam, Frequency Cannon dan Jason Lo masing-masing menyumbangkan dua lagu, lagu "Bagaikan Puteri" nyanyian asal Farra diberikan nafas baru oleh Zarina Zainoordin.

Senarai runut
 "Teruja" - Ella 
 "Generasiku" - Radhi OAG
 "Bagaikan Puteri" - Zarina Zainoordin
 "Number One" - Skye Sweetnam
 "Girl" - Frequency Cannon
 "Beautiful Lies" - Juwita Suwito
 "Tangled Up In Me" - Skye Sweetnam
 "Not My Problem" - Jason Lo
 "Without A Cause" - Pop Shuvit
 "Tiada Ertinya" - Nur Fatima
 "Another You" - Cromok
 "Crumbs" - Disagree
 "Mating Season" - Butterfingers
 "Rise & Fall" - Jason Lo
 "Fame & Glory" - Frequency Cannon
 "Percaya Diriku" - Ella

Anugerah dan pencalonan

Kesinambungan

Gol & Gincu The Series (2006-07)

Sebuah siri televisyen dengan tajuk sama diterbitkan oleh Red Communications untuk tayangan di 8TV, dengan mengekalkan sebahagian besar daripada barisan pelakon asalnya. Musim pertama dari 4 Jun hingga 27 Ogos 2006, dan musim kedua dan terakhir dari 8 Julai hingga 30 September 2007.

Gol & Gincu Vol. 2 (2018)

Rujukan

Pautan luar
 

G
Filem 2005
Filem drama Malaysia
Filem sukan Malaysia
Filem arahan Bernard Chauly